ร้านอาหารอิตตาเลียนร้านนี้อยู่ชั้นล็อบบี้ โรงแรมโฟร์ซีซั่นส์ กรุงเทพค่ะ
ครั้งนี้ได้มีโอกาสไปร่วมงาน The World 12th Gourmet Festival 2011 ซึ่งจัดที่ร้าน Bisscotti แห่งนี้
The World Gourmet Festival 12th เป็นงานเทศกาลอาหารและไวน์ระดับโลก ที่จัดเป็นประจำทุกปี ณ โรงแรมโฟร์ซีซั่น มาจนถึงปีนี้เป็นที่ 12 แล้วค่ะ

โดยทางโรงแรม ได้เชิญเชฟระดับอินเตอร์ ที่หลายคนการันตีฝีมือจากรางวัลยอดเยี่ยมมาหลายเวที มาทำอาหารเลิศรสแสนอร่อย แบบปรุงกันสดๆในครัวแบบเปิดและเสริฟร้อนๆเลยค่ะ

เชฟที่มาดชว์ฝีมือขั้นเทพในวันนั้นคือเชฟ Adriano Cavagnini จากโรงแรม Four seasons Hotel London at Park Lane 

อาหารเป็น 3 Course meal ก่อนเสริฟอาหารเสริฟขนมปังรสชาติดี จิ้มกับ Olive oil ทีเด็ดตรงที่กระเทียมหัวโตที่อบให้เกรียมนิดๆด้วยเนย หอม หวาน ไม่เคยทานกระเทียมอร่อยเลยจนได้ลองทานที่นี่ถึงกับลงทุนวิ่งไปถามวิธีทำเชฟเลยทีเดียวค่ะ:P

ต่อด้วยจานเรียกน้ำย่อย  Burrata on a four tomato รสชาดสดชื่นมากเสริฟมากับsparkling wine Prosecco zardetto Brut

จานถัดมา Lemon Parsley and Seafood Risotto ปกติจะเลี่ยนมากสำหรับรีซอตโต้ แต่เชฟทำได้อร่อยมาก ได้รสชาดเครื่องเทศคือเผ็ดคล้ายพริกไทยแต่ไม่มีรสพริกไทย เลยทำให้ทานได้หมดจานไม่เลี่ยนเลยค่ะจานนี้เสริฟพร้อม Chardoney salus napas valley

ต่อด้วย Aubergine and Balsamic Gnocchi คือแป้งผสมมะเขือม่วงราดซอสบาลซามิค เป็นจานที่รสชาดดีเข้มข้นแต่สัมผัสแปลกมากค่ะ คือตัวแป้งคล้ายdumpling มีความหยุ่นๆหนึบๆเหมือนเคี้ยวมาสเมลโล่เลยค่ะ แปลกดีเสริฟมากับไวน์Cabernet Sauvignon, Napa Valley 2007. 

ตามมาด้วย Seared Fillet Of Veal เนื้อลูกวัวย่างเสริฟพร้อมกับหน่อไม้ฝรั่งและกุ้ง ได้รดชาดเนื้อเต็มๆค่ะจานนี้ เนื้อนุ่มมากแบบว่าละลายในปากกันเลยค่ะ เสริฟพร้อมไวน์Cabernet Sauvignon, Napa Valley 2006. 

และตบท้ายขนมหวาน Italian Trio Of Desserts ซึ่งเซฟมาอธิบายถึงโต๊ะเลยค่ะว่าส่วนผสมหาได้และนำมาจากในประเทศไทยเรานี่แหละ ซึ่งเป็นเรื่องท้าทายของเชฟในการผสมผสานส่วนผสมที่มาจากแต่ละประเทศให้เข้ากัน และออกมากลมกล่อมเชฟดูภูมิใจมากค่ะกับขนม ขอแนะนำ Spicy Chocolate Aubergine หรือชอคโกแลตมะเขือม่วงรสเผ็ด แปลกแต่อร่อยค่ะ เสริฟกับไวน์หวาน klein constantia vin de constance 1996

เป็นประสบการณ์ในร้านอาหารอิตตาเลียนที่ประทับใจมาก ทั้งอาหารและบริการ รวมถึงบรรยากาศภายในร้านดูทันสมัยและอบอุ่น 
